|  |  |
| --- | --- |
|  | 
„Holy Wars... The Punishment Due"

Првиот сингл од албумот *Rust in Peace* (1990)

---

 |
| *Проблеми со пуштањето? Помош.* |

**Holy Wars... The Punishment Due** е песна на Мегадет од нивниот четврти студиски албум *Rust in Peace*. Песната е прва нумера во споменатиот албум, а воедно и прв објавен сингл од истиот. Како што се забележува и од насловот на песната, таа е составена од два дела, од кои првиот е *Holy Wars*, со времетраење од почетокот па сè до 2:26 минута. Оваа делница е во многу побрзо темпо за разлика од втората секција*The Punishment Due*. Овие две секции се поврзани со мост изведен на акустична гитара, а потоа следува делот кој е побавен, но со потежок звук за разлика од првиот. По 4:33 песната повторно влегува во ултра брзо темпо, за нагло да финишира, без посебен музички перформанс како одјавен дел.

Обожавателите на Мегадет песната ја ословуваат едноставно само како *Holy Wars*. Тематски гледано, песната говори за северноирскиот верски конфликт помеѓу католиците и протестантите. Во оваа нумера, Мастејн ги искажал своите лични ставови во врска со религијата и модерното општество.

Песната „Holy Wars... The Punishment Due" е дел од музичките видео игри како *Rock Revolution* и *Guitar Hero: Warriors of Rock*. На овие игри се наоѓа ремикс од песната, кој е малку поразличен од оригиналната верзија на албумот.

Мегадет на турнејата по повод 20 години од издавањето на *Rust in Peace*

Позадина
--------

Доста занимлив е поводот по кој Мастејн се решил да го напише текстот. Имено, за време на турнејата на Мегадет низ Северна Ирска, членовите на бендот забележале бутик каде нелегално се продавале маички со логото на бендот. На повик од Мастејн, пристигнала локалната полиција и ги запленила маиците. Мастејн притоа разбрал дека сите пари кои биле собрани од продажбата на маиците ќе биле наменети за организацијата „The Cause". „The Cause" биле паравоена терористичка организација од Ирска, чија цел била припојување на Северна Ирска кон Република Ирска. Новинарите го протолкувале овој чин како поддршка од Мегадет за ова милитантно здружение, па така и ја пренеле информацијата низ медиумите. Овој гаф предизвикал општ револт помеѓу обичните граѓани во целата држава, па членовите од групата морале да бидат превезени во авотбус со непробојни прозорци до концертната локација. Со истото транспортно возило членовите си заминале од земјата во најбрз можен рок. По неколку месеци биле разјаснети недоразбирањата, и револтот кон Мегадет постепено исчезнал.

Видео запис
-----------

Видео спотот за оваа песна беше снимен во август 1990 г. во време кога Заливската војна била во полн ек. Во филмскиот запис се прикажани дел од воените конфликти на Средниот Исток во тоа време. Освен повремените инсерти од оружени судири помеѓу завојуваните страни, на спотот во главна улога се членовите на бендот кои ја изведуваат песната на сцена која наликува на кафез.

Мастејн на европската турнеја (2011)

Коментари од бендот во врска со песната
---------------------------------------

>  *Поентата ми е дека војната си е војна, без разлика во која земја се води. Гадафи (Либија), Холомеини (Иран), сите овие идиоти со чудни имиња ги водат нивните земји во пропаст. Но тоа докажува само една работа, дека војната без разлика на кое место се одвива, предизвикува само крв и солзи.*
> 
> 
> —Дејв Мастејн, *1990 г.*
> 
> 
> 

>  *Требаше да убијам некој за да најпосле ми дозволат да го преснимам второто соло од песната. Кога првпат влегов во студиото и почнав да се загревам, ми пријде продуцентот Клинк и ми рече дека тоа ќе заврши работа. Отпрвин бев збунет, бидејќи не ја ни наштимав гитарата, а камоли да го отсвирев солото онака како што треба. Но, и Мастејн мислеше дека делницата беше квалитетна и дека би требало да продолжиме со наредната секција од композицијата. Со денови ме копкаше мислата дека работата не е завршена како што треба, но сите останати членови од бендот мислеа поинаку. На крај попушти трпението на Мајк Клинк и тој ми дозволи да влеземе во студиото и повторно да го снимиме тој дел. Ја направивме солажата како што треба, а впрочем и истата се најде на албумот. Не можам да ви опишам какво олеснување почувствував кога сите нешта си дојдоа на свое место.*
> 
> 
> —Марти Фридмен, *2002 г.*
> 
> 
>

Песни на винил изданието од Holy Wars... The Punishment Due
-----------------------------------------------------------

1. „Holy Wars...The Punishment Due" (верзија од албумот) - 6:32
2. „Lucretia" (верзија од албумот) - 3:56
3. Интервју со Дејв Мастејн (со различно времетраење на секое издание)

Капитол Рекордс DPRO-79462

Музички персонал
----------------

* Дејв Мастејн - вокал и ритам гитара
* Марти Фридмен - водечка гитара
* Дејвид Елефсон - бас гитара
* Ник Менза - тапани

Наводи
------

1. ↑  Анализа на песната
2. ↑  Metal-archives
3. ↑  Толкување на композицијата
4. ↑  Интервју со Мастејн, септември 1990 г.
5. ↑  За текстот и за видеото
6. ↑  Коментар на Мастејн околу значењето на песната
7. ↑  Фридмен зборува за студиските сесии

Надворешни врски
----------------

* Текстот на песната
* Спотот за Holy Wars... The Punishment Due на YouTube

Поврзано
--------

* Мегадет
* Rust in Peace

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| * п
* р
* у
Megadeth |
| --- |
|  |
| 
**Дејв Мастејн** **·**  **Дејвид Елефсон** **·**  **Шон Дровер** **·**  **Крис Бродерик**Крис Поланд **·** Гар Семјуелсон **·** Џеф Јанг **·** Чак Белер **·** Ник Менза **·** Марти Фридмен **·** Џими Деграсо **·** Ал Питрели **·** Џими Слоас **·** Вини Колајута **·** Џејмс Мекдонаф **·** Глен Дровер **·** Џејмс Ломензо |
|  |
| Студиски албуми | *Killing Is My Business... and Business Is Good!* **·**  *Peace Sells... but Who's Buying?* **·**  *So Far, So Good... So What!* **·**  *Rust in Peace* **·**  *Countdown to Extinction* **·**  *Youthanasia* **·**  *Cryptic Writings* **·**  *Risk* **·**  *The World Needs a Hero* **·**  *The System Has Failed* **·**  *United Abominations* **·**  *Endgame* **·**  *Thirteen* **·**  *Super Collider* |
|  |
| Албуми во живо | *Rude Awakening* **·**  *Gigantour* **·**  *Unplugged in Boston* **·**  *That One Night: Live in Buenos Aires* **·**  *Rust in Peace Live* **·**  *The Big 4 Live from Sofia, Bulgaria* |
|  |
| Мини албуми | *Last Rites* **·**  *Maximum Megadeth* **·**  *Hidden Treasures* |
|  |
| Компилации | *Capitol Punishment* **·**  *Still Alive… and Well?* **·**  *Back to the Start* **·**  *Warchest* **·**  *Set the World Afire* |
|  |
| Видео албуми | *Rusted Pieces* **·**  *Exposure of a Dream* **·**  *The Making of Youthanasia* **·**  *Behind the Music* **·**  *Rude Awakening* **·**  *Video Hits* **·**  *Arsenal of Megadeth* **·**  *That One Night: Live in Buenos Aires* **·**  *Live in San Diego* **·**  *Rust in Peace Live* **·**  *The Big 4 Live from Sofia, Bulgaria* |
|  |
| Синглови | „Mechanix" **·**  „Wake Up Dead" **·**  „Peace Sells" **·**  „Mary Jane‎" **·**  „In My Darkest Hour" **·**  „Liar‎" **·**  „Hook in Mouth" **·**  „Holy Wars... The Punishment Due" **·**  „Hangar 18" **·**  „Go to Hell" **·**  „Symphony of Destruction" **·**  „Foreclosure of a Dream‎" **·**  „Sweating Bullets" **·**  „Skin o' My Teeth" **·**  „Angry Again‎" **·**  „99 Ways to Die" **·**  „Train of Consequences" **·**  „À Tout le Monde" **·**  „Trust" **·**  „Almost Honest" **·**  „Use the Man‎" **·**  „A Secret Place" **·**  „Crush 'Em" **·**  „Insomnia" **·**  „Breadline" **·**  „Moto Psycho" **·**  „Dread and the Fugitive Mind" **·**  „Die Dead Enough" **·**  „Of Mice and Men" **·**  „The Scorpion" **·**  „Gears of War" **·**  „À Tout le Monde (Set Me Free)" **·**  „Never Walk Alone… A Call to Arms" **·**  „Head Crusher" **·**  „The Right to Go Insane" **·**  „Public Enemy No. 1" **·**  „Whose Life (Is It Anyways?)" **·**  „Super Collider" **·**  „Kingmaker" |
|  |
| Турнеи | Clash of the Titans **·**  Gigantour **·**  American Canrnage Tour **·**  European Carnage Tour **·**  |
|  |
| Поврзани статии | Дискографија **·**  Награди и номинации **·**  Членови **·**  Вик Ретлхед **·**  Gigantour **·**  Металика **·**  Slayer |

 |